
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 76
                                                              din 27 aprilie 2017
                          privind  însușirea unui raport de evaluare pentru un teren aferent construcției, 
                                                        aprobat la vânzare unei persoane juridice

   
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10149/12.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 6623/13.03.2017, formulată de Fundația Veritas Sighișoara, prin doamna director executiv Petronia Popa, prin care solicită cumpărarea terenului situat în Municipiul Sighișoara, str. Hermann Oberth, nr. 25;

Având în vedere prevederile art. 1 din Hotărârea Consiliului Local Sighișoara nr. 75/25.04.2012, prin care s-a aprobat vânzarea directă a suprafeței de 356,00 mp teren, aferent construcției, situat în Municipiul Sighișoara, str. Hermann Oberth, nr. 25, înscris în C.F. nr. 9526, sub nr. top. 956/2, 957/2, 955/2, către proprietara construcției Fundația Veritas Sighișoara, cu sediul în Municipiul Sighișoara, Piața Cetății, nr. 8, fiind nesesară însușirea raportului de evaluare a terenului, în vederea stabilirii prețului de vânzare;

Având în vedere prevederile Hotărârii Consiliului Local Sighișoara nr. 10/28.01.2010 privind stabilirea unor proceduri pentru vânzarea bunurilor, construcțiilor, terenurilor din patrimoniul municipiului și întocmirea documentațiilor cadastrale;
Având în vedere că, prin vânzarea terenului nu sunt afectate planurile de sistematizare și, de asemenea, acesta nu face obiectul Legii nr. 10/2001 republicată, cu modificările și completările ulterioare și al Legii nr. 247/2005;
Având în vedere că, prin vânzarea acestui teren se aduc venituri suplimentare la bugetul local;

Având în vedere raportul de specialitate al Direcţiei Administrarea Patrimoniului, înregistrat cu nr. 10148/12.04.2017, prin care se propune spre însușire raportul de evaluare al terenului aprobat spre vânzare, în vederea stabilirii prețului de vânzare al acestuia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. (1) Se însușește Raportul de evaluare – anexa nr. 1 la prezenta hotărâre, al terenului situat în Municipiul Sighișoara, str. Hermann Oberth, nr. 25, înscris în C.F. nr. 9526, sub nr. top. 956/2, 957/2, 955/2, a cărui vânzare s-a aprobat prin Hotărârea Consiliului Local Sighișoara nr. 75/25.04.2012, către Fundația Veritas Sighișoara, la suma de 88.097,00 lei.

(2) Prețul de vânzare este de 88.097,00 lei.
(3) Plata prețului se va efectua în conformitate cu prevederile Hotărârii Consiliului Local Sighișoara nr. 10/28.01.2010 privind stabilirea unor proceduri pentru vânzarea bunurilor, construcțiilor, terenurilor din patrimoniul municipiului și întocmirea documentațiilor cadastrale.

(4) Dacă în termen de maxim 60 de zile de la adoptarea prezentei, nu se va achita cel puțin avansul de 30% din prețul de vânzare, terenul va fi reevaluat.
Art. 2. Vânzarea propriu-zisă a terenului al cărui preț s-a stabilit conform prevederilor art. 1 din prezenta hotărâre, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, se va perfecta prin act autentic la un birou notarial public din Municipiul Sighișoara.

Art. 3. Se împuternicește domnul Ovidiu - Dumitru Mălăncrăvean, Primarul Municipiului Sighișoara, să semneze contractul de vânzare-cumpărare pentru terenul a cărui vânzare s-a aprobat prin Hotărârea Consiliului Local Sighișoara nr. 75/25.04.2012 și al cărui preț de vânzare s-a stabilit prin art. 1 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara, Direcţia Administrarea Patrimoniului, Direcția Economică – Biroul Buget, Contabilitate, Salarizare și Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. Fundația Veritas Sighișoara.
 11 ex. 

 B.A.
